Den apostoliske truvedkjenninga

Den apostoliske truvedkjenninga er ei av vedkjenning av den kristne trua.  Truvedkjenninga skal vere eit konsentrat av undervisninga til apostlane.  Den apostoliske truvedkjenninga fekk si form i det sjette hundreåret, men kan, i ei noko kortare form, følgjast attende til det andre hundreåret etter Kristus.  Truvedkjenninga har tre artiklar: Om Faderen, Sonen og Den heilage ande.

Dei fleste kyrkjer står samla om tre økumeniske truvedkjenningar. Forutan den apostoliske brukast Den nikenske truvedkjenninga og Den athanasianske truvedkjenninga.  I Den norske kyrkja er det den apostoliske som vert mest brukt. Innhaldet i den apostoliske truvedkjeninga er forklåra i Luthers litle katekisme.

Ordlyden i truvedkjenninga finn vi i Gudstenesteboka og i Norsk Salmebok som ein del liturgien i Den norske kyrkja.  I liturgien kallast truvedkjenning gjerne for Credo etter dei latinske innleiingsorda. (Credo er latin for Eg trur.)  Kyrkjelyden syng eller seier fram truvedkjenninga som ein del av gudstenesta.

Norsk tekst
Fyrste trusartikkel:
Eg trur på Gud Fader, den allmektige,
som skapte himmel og jord.

Andre trusartikkel:
Eg trur på Jesus Kristus,
Guds einborne Son, 
vår Herre,
som vart avla ved Den Heilage Ande,
fødd av Maria møy,
pint under Pontius Pilatus,
vart krossfest, døydde og vart gravlagd,
fór ned til dødsriket,
stod opp frå dei døde tredje dagen,
fór opp til himmelen,
sit ved høgre handa åt Gud, den allmektige Fader,
skal koma att derifrå
og døma levande og døde.

Tredje trusartikkel:
Eg trur på Den Heilage Ande,
ei heilag, allmenn kyrkje,
eit samfunn av dei heilage,
forlating for syndene,
oppstoda av lekamen
og evig liv.

Amen.Latinsk tekst

Symbolum Apostolicum
Credo in Deum Patrem omnipoténtem,
Creatorem cæli et terræ,  

et in Iesum Christum, 
Filium Eius unicum, 
Dominum nostrum, 
qui concéptus est de Spíritu Sancto, 
natus ex Maria Virgine, 
passus sub Póntio Piláto, 
crucifixus, mórtuus, et sepúltus, 
descéndit ad ínferos, 
tértia die resurréxit a mórtuis, 
ascéndit ad cælos, 
sedet ad déxteram Dei Patris omnipoténtis, 
inde ventúrus 
est iudicáre vivos et mórtuos.

Et in Spíritum Sanctum, 
sanctam Ecclésiam cathólicam, 
sanctórum communiónem, 
remissiónem peccatórum, 
carnis resurrectiónem,
vitam ætérnam. 

Amen

Kategori:Kristendom
Kategori:Truvedkjenningar